Document ID: 31998D0738

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1998 για τροποποίηση της απόφασης 95/506/ΕΚ η οποία επιτρέπει προσωρινά στα κράτη μέλη να λάβουν πρόσθετα μέτρα κατά της εξάπλωσης της Pseudomonas solanacearum (Smith) Smith όσον αφορά το Βασίλειο των Κάτω Χωρών [κοινοποιηθείσα υπό τον αριθμό Ε(1998) 3944] (98/738/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία από την οδηγία 98/2/ΕΚ (2), και ιδίως το άρθρο 15 παράγραφος 3,
Εκτιμώντας:
ότι ο επιβλαβής οργανισμός Pseudomonas solanacearum (Smith) Smith είναι πλέον γνωστός υπό την ονομασία Ralstonia solanacearum (Smith) Yabuuchi και αλ. 7 ότι, εντούτοις, η ονομασία Pseudomonas solanacearum (Smith) Smith αποτελεί συνώνυμο της ονομασίας Ralstonia solanacearum (Smith) Yabuuchi και αλ. και ότι αμφότερες αυτές οι ονομασίες χρησιμοποιούνται στις επιστημονικές δημοσιεύσεις και στην ισχύουσα κοινοτική νομοθεσία 7
ότι, σε περίπτωση που ένα κράτος μέλος εκτιμά ότι απειλείται από επικείμενο κίνδυνο εισαγωγής στο έδαφός του, από κάποιο άλλο κράτος μέλος, του επιβλαβούς οργανισμού Pseudomonas solanacearum (Smith) Smith, ο οποίος προξενεί τη φαιά σήψη των γεωμήλων, δύναται προσωρινά να λάβει όποια πρόσθετα μέτρα κρίνει αναγκαία, εφόσον δεν έχουν ληφθεί από την Επιτροπή 7
ότι το Βασίλειο των Κάτω Χωρών γνωστοποίησε στα λοιπά κράτη μέλη και στην Επιτροπή, στις 3 Οκτωβρίου 1995, ότι διαπιστώθηκε ότι ορισμένα δείγματα γεωμήλων καταγωγής αυτής της χώρας είχαν προσβληθεί από τον οργανισμό Pseudomonas solanacearum 7 ότι οι Κάτω Χώρες κοινοποίησαν επιπρόσθετες αναφορές στις οποίες αναφέρεται ότι και άλλα δείγματα της παραγωγής γεωμήλων του 1995, συμπεριλαμβανομένων γεωμήλων προς φύτευση, είχαν εμφανίσει επιβεβαιωμένη μόλυνση από Pseudomonas solanacearum 7 ότι, επομένως, η Επιτροπή εξέδωσε την απόφαση 95/506/ΕΚ, της 24ης Νοεμβρίου 1995, η οποία επιτρέπει προσωρινά στα κράτη μέλη να λάβουν πρόσθετα μέτρα κατά της εξάπλωσης της Pseudomonas solanacearum (Smith) Smith όσον αφορά το Βασίλειο των Κάτω Χωρών (3) 7 ότι η απόφαση 95/506/ΕΚ τροποποιήθηκε από τις αποφάσεις 95/599/ΕΚ (4) και 97/649/ΕΚ (5), με παράταση της ισχύος της για περιορισμένο χρονικό διάστημα 7
ότι το Βασίλειο των Κάτω Χωρών γνωστοποίησε στα λοιπά κράτη μέλη και στην Επιτροπή, στις 28 Αυγούστου 1998, ότι, κατά τη διάρκεια του θέρους του 1998, διαπιστώθηκε ότι δείγματα γεωμήλων καταγωγής αυτής της χώρας, τα οποία προορίζονταν για παραγωγή αμύλου, είχαν προσβληθεί από τον οργανισμό Pseudomonas solanacearum 7 ότι εντούτοις, δεν κατέστη δυνατόν να εντοπισθεί οριστικά η σχετική εστία μόλυνσης, και ότι, δεδομένου επίσης ότι το κοινό καθεστώς ελέγχου για τον οργανισμό Pseudomonas solanacearum το οποίο ορίζεται στην οδηγία 98/57/ΕΚ του Συμβουλίου (6) δεν έχει ακόμα υλοποιηθεί στα κράτη μέλη, η κατάσταση αιτιολογεί την περαιτέρω παράταση της ισχύος των προαναφερόμενων πρόσθετων μέτρων 7 ότι, κατά συνέπεια, η ισχύς της απόφασης 95/506/ΕΚ θα πρέπει να παραταθεί για περαιτέρω περιορισμένο χρονικό διάστημα 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 95/506/ΕΚ τροποποιείται ως εξής:
1. Στο άρθρο 1 παράγραφος 1, η φράση «γεώμηλα της συγκομιδής 1997, μέχρι τις 30 Ιουνίου 1998 για τα γεώμηλα προς φύτευση, και μέχρι τις 30 Σεπτεμβρίου 1998 και τα λοιπά γεώμηλα» αντικαθίσταται από τη φράση «γεώμηλα της συγκομιδής του 1998, μέχρι τις 20 Αυγούστου 1999».
2. Στο άρθρο 3 παράγραφος 1, τελευταίο εδάφιο, η ημερομηνία «1η Μαΐου 1998» αντικαθίσταται από την ημερομηνία «1η Μαΐου 1999».
3. Στο άρθρο 3 παράγραφος 3, η ημερομηνία «15 Δεκεμβρίου 1997» και το έτος «1997» αντικαθίστανται, αντιστοίχως, από την ημερομηνία «15 Δεκεμβρίου 1998» και το έτος «1998».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9 Δεκεμβρίου 1998.

Labels: 0
18
17
6